S-76/2010

Mál þetta, sem þingfest var 11. ágúst 2010 og dómtekið 29. september 2010, er höfðað af lögreglustjóranum á Blönduósi með ákæru, dagsettri 10. júní 2010, á hendur M-x-x S-x-x fæddum 3. maí 1983, til heimilis að Aðalgötu 13, Blönduósi, „fyrir líkamsárás, með því að hafa aðfaranótt sunnudagsins 7. mars 2010, um kl. 05:00, á veitingastaðnum Pottinum og pönnunni að Norðurlandsvegi 4 á Blönduósi, ráðist á samstarfsmann sinn, Þ-kvk-þf D-kvk-þf G-kvk-þf, kt. 121192-3069, eftir lokun veitingastaðarins og slegið hana margoft með krepptum hnefa víðs vegar um líkamann; fyrst eftir að hafa haldið henni upp að austurvegg veitingastofunnar, síðan eftir að Þ-kvk-nf D-kvk-nf hnipraði sig niður við afgreiðsluborð veitingastaðarins og loks eftir að hafa hrint henni í leðurstól, þar sem ákærði fleygði jafnframt lyklum í hana af afli og skömmu síðar í eldhúsi veitingastaðarins , neytt aflsmunar og fellt hana í gólfið en afleiðingar líkamsárásarinnar urðu þær að Þ-kvk-nf D-kvk-nf hlaut 13 marbletti frá ökklum og upp að lærum á báðum fótum, lítinn marblett á vinstri kinn, eymsli yfir hálsvöðvum og rispur á úlnliðum.

Telst brot þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Ákærði sótti þing þegar málið var tekið fyrir hinn 29. september sl. og játaði skýlaust háttsemi þá sem honum er í ákæru gefin að sök

Áður en málið var tekið til dóms gerðu sakflytjendur grein fyrir sjónarmiðum sínum varðandi ákvörðun viðurlaga. Þá gerði ákærði einnig grein fyrir högum sínum í dag og tjáði sig um háttsemi sína.

Með játningu ákærða, sem er í samræmi við önnur gögn málsins, telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Samkvæmt sakavottorði hefur ákærði ekki áður sætt refsingu og þá upplýsti sækjandi að við eftirgrennslan í heimalandi ákærða hefði ekkert komið fram um að hann hafi gerst sekur um refsiverða háttsemi þar. Að teknu tilliti til þessa, játningar ákærða og þess að hann hefur greitt brotaþola bætur svo og alvarleika árásarinnar þykir refsing hans hæfilega ákveðin fangelsi í 30 daga. Efni eru til að binda refsinguna skilorði og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga.

Með hliðsjón af niðurstöðu málsins ber að dæma ákærða til greiðslu alls sakarkostnaðar. Samkvæmt yfirliti rannsóknara var sakarkostnaður við rannsókn málsins hjá lögreglu 104.733 krónur. Af þessari fjárhæð er kostnaður vegna þjónustu túlks að fjárhæð 89.733. Samkvæmt d. lið 216. gr. þóknun dómtúlks, þýðanda eða kunnáttumanns skv. 12. gr. laganna ekki hluti sakarkostnaðar. Sakarkostnaður á rannsóknarstigi nam því 15.000 krónum. Þessum kostnaði til viðbótar er þóknun E-kk-ef S-kk-ef héraðsdómslögmanns sem þykir hæfilega ákveðin 50.000 krónur að meðtöldum virðisaukaskatti.

Af hálfu ákæruvaldsins sótti málið B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, M-x-x S-x-x, sæti fangelsi í 30 daga en fullnustu refsingarinnar er frestað og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað að fjárhæð 65.000 krónur, þar með talin 50.000 króna þóknun E-kk-ef S-kk-ef héraðsdómslögmanns.

H-kk-nf H-kk-nf.